open-index/open-wikipedia-markdown huggingface dataset:
Martin Luther

**Martin Luther** es la padre mental de la Reformi Protestante. El ia es un monce augustinian e un profesor de teolojia. El ia nase a 10 novembre 1483 en Eisleben, Deutxland, do el ia mori ance a 18 febrero 1546.

Luther ia reconose alga developas falsa de la eglesa catolica e ia vole elimina esta modo de reformis. Cuando la eglesa no ia aseta esta discutes, el ia deside publici 95 frases, cual el ia cloi a la porta de la eglesa de Wittenberg a 31 otobre 1517. Sua punto xef de critica ia es la vende de notas de pardona, la pratica ce cada person ia pote compra un pardona de sua pecas – un fonte de ricia per la eglesa.

En 1518 Luther ia es clamada a Roma per un esamina de sua declaras. La demanda ia es esce on debe trata el como erese. Suportores ia pote causa ce la esamina pote aveni en Augsburg, Deutxland. Ma a esta esamina, Luther ia refusa retira sua declaras, si on no ia pote contrademostra los par la Biblia. En 1521, Luther ia es escluida de la eglesa. A la confere de la governores de statos deutx en Worms, on ia ofre a el un posible final per retira. Ance aora, Luther ia refusa. Aora sua vive ia es en peril, e Luther ia asconde se con la nom falsa "Junker Jörg" en la castel Wartburg prosime de Eisenach.

En la Wartburg, Luther ia tradui la Atesta Nova de la Biblia a la lingua deutx. Par esta, la popla simple ia pote aora comprende la testos usada en eglesa. Luther ia resta en Wartburg asta 1522. Plu tarda, Luther ia tradui ance la Atesta Vea de la Biblia, completinte lo en 1534.

La atas (xef la scrives) de Luther ia gida a la divide de la eglesa, cual no ia es sua intende. Cuando un parte de la governores ia suporta la Reformi (car lo ta dona a los plu potia ca la imperor e la pape), un tempo longa de geras en Europa ia segue.

## Notas
Martin Niemöller

**Martin Niemöller** (1892–1984) ia es un pastor luteran, naseda en Lippstadt, Deutxland en 1892.

El ia es un anticomuniste e ia suporta prima la asende a potia de Adolf Hitler. Ma cuando Hitler ia comanda ce la stato va ave potia supra lo de relijio, Niemöller ia deveni desiludeda. El ia deveni un xef de un grupo de eglesores ci ia oposa Hitler. En 1937, el ia es arestada e ultima restrinjeda en Sachsenhausen e Dachau. El ia es librida en 1945 par la Aliadas.

El ia continua sua carera en Deutxland como un eglesor e un vose importante per espia e reconsilia de la popla deutx pos la Gera Mundal Du. Sua declara, comun presentada como un poesia, es bon reconoseda, frecuente sitada, e un model popular per descrive la periles de apatia political:

:Prima, los ia veni per la sosialistes, e me no ia protesta, car me no ia es un sosialiste.
:Alora, los ia veni per la sindicatistes, e me no ia protesta, car me no ia es un sindicatiste.
:Alora, los ia veni per la iudis, e me no ia protesta, car me no ia es un iudi.
:Alora, los ia veni per me, ma nun ia resta per protesta per me.
Martin de Tours

**San Martin de Tours** (latina *Sanctus Martinus Turonensis*) ia es un bispo catolica de Tours, de ci sua santeria en Frans ia deveni un loca de pausa popular per peregrinas viajante a Santiago de Compostela en Espania. El ia nase en 316 o 336, e ia mori a 8 novembre 397.
Martinic

**Martinic**es un rejion isolal de Frans en la Antiles Minor, en la este de la Mar Caribe. Lo ave un area de 1128 cilometres cuadrida de tera, e un popla de 385 551 abitores longo un conta de janero 2013.

Como Guadelupe, lo es un rejion ultramar de Frans, composada de sola un departe ultramar. Un de la Isolas Supraventa, lo es direta a norde de San Lusia, a sude-este de Porto Rica, a norde-ueste de Barbados, e a sude de Dominica.

Como la otra departes ultramar, Martinic es un de la des-oto rejiones de Frans e un parte integral de la Republica Franses. Como un parte de Frans, Martinic parteni a la Uni European, e sua mone es la euro. La lingua ofisial es major, ma cuasi tota abitores parla ance un creol nomida "Matinik" (Créole Martiniquais), cual sembla la creoles franses de otra isolas como Guadelupe e Haiti.

La site capital es Fort-de-France.
Maryland

**Maryland** es un stato de la Statos Unida de America. Un de la des-tre statos orijinal, on regarda lo como la loca de nase de la libria relijial en la Statos Unida, car lo ia es constituida par George Calvert en la temprana de la sentenio 17 como un refuja per la catolicas persegueda de England.

La capital es Annapolis e la site la plu grande es Baltimore. 

## Jeografia
Maryland ave un area de 32 133,2 km2, comparable con Beljia (30 530 km2). 

## Demografia
La cuantia de abitores ia es 6 006 401 a 1 julio 2016, un aumenta de 4,03% pos la Conta de Abitores de Statos Unida de 2010.

### Lingua
La espaniol es la lingua du de la plu parladas, pos engles.

### Relijio

La relijio con la plu seguores es la Eglesa Catolica con 837 338 persones, segueda par la protestantes evanjelial nonramal con 298 921 membros e la Eglesa Metodiste Unida con 238 774.

## Governa
La governa de Maryland es dirijeda longo la constitui de la stato. La governa ave autoria unica sur consernas a interna de la fronteras de la stato, estra cuando limitada par la Constitui de la Statos Unida.

## Transporta
La Departe de Transporta de Maryland supravide la plu de la transporta en la stato tra sua ajenterias diversa. La Autoria de Transporta de Maryland, un organiza autonom locada en Baltimore, manteni e opera la oto peajes de la stato.
Mas

Un **mas** es fundal un animal con la capasia de produi spermas e con un sistem de reprodui capas de envia spermas a la ovo de un fema. La parola es ance usada per plantas con sistemes simil de reprodui. Lo es ance usada per animales cual no produi spermas, ma ave la mesma materia jenetical como los cual produi sperma. Un mas no pote reprodui sesal sin aida de a la min un ovo de un fema, ma alga organismes pote reprodui e sesal e asesal. La plu de mamales mas, incluinte umanas mas, ave un cromosoma Y, cual codigi per la produi de cuantias plu grande de testosterona per la crese de la sistem de reprodui de mases.

Entre umanas, "mas" es ance usada per persones ci regarda se como omes, an si los es biolojial fema.

## Simbol
Un simbol comun usa per representa la seso mas es la simbol de Marte, ♂, un sirculo con un flexa cual indica a norde-este. La simbol es identica a la simbol planetal de Marte. Lo es usada prima per indica seso par Carl Linnaeus en 1751. La simbol es ofte nomida un representa stilida de la scermo e lansia de la dio roman Marte. Como diseda par Stearn, par contrasta, tota de la indicas istorial mostra ce lo es derivada de θρ, la petida de la nome elinica per la planeta Marte, *Thouros*.

## Determina de seso
La seso de un organisme spesifada pote es determinada par alga fatores. Estas pote es jenetical o ambiental, o pote cambia natural tra la vive de un organisme. An si la plu de spesies con sesos mas e fema ave individuas cual es o mas o fema, animales androjine, per esemplo vermes, ave la sistem de reprodui de e mases e femas.

### Determina jenetical
La plu de mamales, incluinte umanas, es determinada jenetical par la sistem de determina de seso XY, en cual mases ave un cromosoma X e un Y, en cuando femas ave du cromosomas X. Un diversia de spesies, incluinte umanas, pote ance es XXY o ave otra cualias intersesal, an si on ta es ancora considerada jenotipal (an si no nesesada fenotipal) mas si on ave a la min un cromosoma Y. En reprodui, un mas pote contribui o un sperma X o un sperma Y, en cuando un fema pote sola contribui un ovo X. Un sperma Y e un ovo X produi un mas, en cuando un sperma X e un ovo X produi un fema.

La parte de la cromosoma Y cual es encargada per masia es la rejion de la cromosoma Y cual deterimina seso, es la SRY. La SRY ativi SOX9, cual formi sicles con FGF9 e PGD2 en la gonadas. Esta capasi ce la niveles de jenes pote permane sufisinte alta per causa crese mas; per esemplo, FGF9 es encargada per la crese de la cordas spermal e la multipli de selulas Sertoli, ambos de cual es esensal per la crese sesal de mases.
Masa

**Masa** es un cualia inerente de un corpo. On ia crede tradisional ce lo es relatada a la cuantia de materia en un corpo, asta la descovre de la atom e la fisica de particulas. On ia trova ce atomes diferente e particulas elemental diferente, teorial con la mesma cuantia de materia, ave an tal masas diferente. Masa en fisica moderna ave definis multiple cual es consetal distinguida, ma fisical egal. Masa pote es esperimental definida como un mesura de la inertia de la corpo, sinifiante la resiste a aselera (cambia de rapidia) cuando un forte resultante es aplicada. La masa de un ojeto determina ance la fortia de sua atrae gravital a otra corpos.

La unia fundal SI de masa es la cilogram (kg). En fisica, masa no es la mesma como pesa, an si masa es frecuente determinada par mesura la pesa de la ojeto usante un balansa de mola, en loca de un balansa de masa cual compara lo direta con masas conoseda. Un ojeto sur la Luna ta pesa min ca lo pesa sur la Tera par causa de la gravita plu basa, ma lo ta ave ancora la mesma masa. Esta es car pesa es un forte, ma masa es la cualia cual (con gravita) determina la fortia de esta forte.

En la model standard de fisica, on crede ce la masa de particulas elemental es un resulta de sua copula con la boson de Higgs en lo cual es conoseda como la macina de Brout-Englert-Higgs.
Matematica aplicada

La **matematica aplicada** es la ramo de matematica cual conserna la metodos matematical cual es usada en siensa, injenia, comersia, informatica e industria. Tal, matematica aplicada es un combina de siensa matematica e sabe spesialida. La terma "matematica aplicada" descrive ance la spesiali profesal en cual la matematicistes labora sur problemes pratical, formulante e studiante modeles matematical. En la pasada, aplicas pratical ia motiva la developa de teorias matematical, cual ia deveni plu tarda la ojeto de studia en matematica pur, do consetas astrata es studiada per sua propre interesa. La ativia de matematica aplicada es tal intima liada a rexerca en matematica pur.

## Matematica asosiada
Matematica aplicada es liada a otra siensas matematical:

### Computa siensal
Computa siensal inclui matematica aplicada (spesial analise numeral), informatica e modeli matematical en un disiplina siensal.

### Informatica
Informatica depende de lojica, aljebra e combinatoria.

### Rexerca de operas e siensa manejal
Rexerca de operas e siensa manejal es frecuente enseniada en la scolas de injenia, comersia e politica publica.

### Statistica
Matematica aplicada ave un suprapone sustantial con statistica. Teoristes de statistica studia e boni la prosedes statistical con matematica, e la rexerca statistical trova frecuente demandas matematical. La teoria statistical depende de probablia e teoria de deside, e usa la informatica, la analise e la masimi; per la desinia de esperimentas, statisticistes usa aljebra e desinia de combinatoria. Matematicistes aplicada e statisticistes labora frecuente en la scolas de siensas matematical (spesial en scolas e universias peti).
Matematica elinica

**Matematica elinica** es la matematica scriveda en elinica, developada de la sentenio 7 aec asta la sentenio 4 ec sirca la costas este de la Mediteraneo.

La matematica elinica de la periodo pos Alexandro la Grande es nomida matematica eleniste.

La parola "matematica" deriva de la parola elinica antica μάθημα *mathema* cual sinifia "cosa aprendeda".
Matematica pur

**Matematica pur** es la matematica cual studia consetas intera astrata. Esta ia es un categoria reconosable de la ativia matematical de la sentenio 19 a ante, variante con la tende a sasia la nesesas de astronomia, fisica, economia, injenia etc.

## Istoria
La matematicistes en Elas antica ia es entre la primas ci ia distingui entre la matematicas pur e aplicada. Platon ia aida crea la divide entre "aritmetica", oji nomida teoria de numeros, e "lojistica", oji nomida aritmetica.

## Sucampos
Matematica pur es divideda en la ramos seguente:
* Analise, cual conserna la cualias de funsionas.
* Aljebra astrata studia colies en junta con la operas binaria definida per los.
* Jeometria es la studia de formas e spasio: spesial, grupos de cambias cual afeta spasios.
* Teoria de numeros es la teoria de enteros positiva.
* Topolojia es un estende moderna de jeometria.

## Lias esterna
*''Cual es matematica pur?'' – Scola de matematica pur, Universia de Waterloo
*Recursos per aprende matematica pur
*Matematica pur per studiantes de injenia
Mauris

**Mauris** (ofisial la Republica de Mauris) es un pais de isolas en la Mar Indian, a sirca 2000 cilometres de la costa sude-este de la continente Africa. Lo inclui la isolas Mauris e Rodrigues, a 560 cilometres a este de Mauris, e la isolas esterna (Agaléga, San Brandon, e du teritorios disputada). La isolas Mauris e Rodriges formi un parte de la Isolas Mascarene, como ance Réunion, un departe franses ultramar cual es prosima. La area de la pais es 2040 cilometres cuadrida. La capital e site la plu grande es Port Louis.

Pos es un colonia nederlandes (1638–1710) e un colonia franses (1715–1810), Mauris ia deveni un poseseda colonial de Britan en 1810, e ia resta tal asta 1968, la anio en cual lo ia gania autonomia. La colonia coronal brites de Mauris ia inclui en la pasada la teritorios presente de Mauris, Rodrigues, Agaléga, San Brandon, la Arcipelago Chagos e la Sexeles. La teritorios maurisian ia devolui gradal con la crea de un colonia separada de Sexeles en 1903 e la estrae de la Arcipelago Chagos en 1965.

La Arcipelago Chagos es disputada par Mauris e la Rena Unida. La Rena Unida ia estra lo de la teritorio maurisian en 1965, a tre anios ante la autonomi de Mauris. La Rena Unida ia despopla gradal la nativas de la arcipelago e ia lua sua isola la plu grande, Diego Garcia, a la Statos Unida. On proibi ce turistes casual, jornalistes e abitores pasada asede la arcipelago. Mauris reclama ance la governa de la Isola Tromelin de Frans.

La persones de Mauris es multietnical, multirelijial, multicultural e multilingual. La governa de la isola es prosima modelida sur la sistem parlamental de Westminster, e Mauris ave un grado alta de democratia e libria economial e political. Como la otra Isolas Mascarene, Mauris es conoseda per sua plantas e animales diversa, con multe spesies endemica. La isola es famosa como la sola abitada conoseda de la dodo, cual, como alga otra spesies de avia, ia es estinguida par ativia umana, no longa pos la coloni de la isola. Mauris es la sola pais en Africa do induisme es la relijio la plu grande.

La linguas major es creol 80,5%, bodjpuri 12,1%, franses 3,4%, engles (ofisial, ma parlada par sola 1%), otras 3,7% (2000). La governa usa engles como sua lingua xef.

La cuantia de abitores, en la anio 2007, ia es sirca 1 250 882 persones.
Mar Antartica

La **Mar Antartica**, ance nomida la Mar Sude, no es clar separada de otra mares. La Mar Pasifica sude, la Mar Atlantica sude, e la Mar Indian borda la norde de lo, e la continente de Antartica es a sua sude. Car la acuas e ventas de la sude es multe fria, e la acuas e ventas de la norde es tepida, la clima de la Mar Antartica es frecuente estrema turbada.
Medica medieval en Europa ueste

La **medica medieval en Europa ueste** ia es composada de un misca de ideas ja esistente de pos la eda antica, influes spirital, e lo cual Claude Lévi-Strass identifia como la "acorda sosial".

En la comensa de la eda medieval, pos la cade de la Impero Roman Ueste, la sabes medical ia es xef fundida sur la testos survivente roman e elinica, conservada en moncerias e otra locas. Multe persones ia ave simple espera a la eglesa e Dio per sani sua maladias. Ideas sur la orijina e remedia de maladias no ia es pur nonrelijiosa, ma ia es fundida sur un vista de mundo en cual fatores como la destina, la peca e influes astral ia ave roles como causas fisical. La produosia de la remedias ia ance fundida sur la credes de la pasiente e la dotor en loca de la confirma empirical, donce la remedias fisical (*remedia physicalia*) ia es frecuente suordinada a interveni spirital.

## Bibliografia
* Bowers, Barbara S. ed. *The Medieval Hospital and Medical Practice* (Ashgate, 2007); 258pp; essays by scholars
* Getz, Faye. *Medicine in the English Middle Ages.* (Princeton University Press, 1998). ISBN 0-691-08522-6
* Mitchell, Piers D. *Medicine in the Crusades: Warfare, Wounds, and the Medieval Surgeon* (Cambridge University Press, 2004) 293 pp.
* Porter, Roy.*The Greatest Benefit to Mankind. A medical history of humanity from antiquity to the present.* (HarperCollins 1997)

* Wallis, Faith, ed. *Medieval Medicine: A Reader* (2010) excerpt and text search
Mein Kampf

**Mein Kampf** (deutx: *Mea Luta*) es un autobiografia par Adolf Hitler, la gidor de la Partito Nazi. La libro resoma la ideolojia political de Hitler e sua projetas futur per Deutxland. La volum 1 ia es publicida en 1925 e la volum 2 en 1926. La libro ia es editada par Rudolf Hess.
Melaiu (lingua)

**Melaiu** es un lingua major de la familia austronesian. La varias normal de melaiu es la lingua ofisial de Malaisia, Indonesia e Brune, e es un de la cuatro linguas ofisial de Singapor. Lo es la lingua nativa de sirca 40 milion persones e es parlada como un lingua du par sirca 140 milion persones. En Malaisia, la lingua ofisial es nomida *Bahasa Malaisia* ("lingua malaisian"). En Indonesia, la lingua ofisial es nomida *Bahasa Indonesia* ("lingua indonesian"). En locas estra Malaisia e Indonesia, e locas do lo es la lingua nativa, lo es nomida *Bahasa Melayu*.

## Vide ance
* indonesian
Mente

On usa la terma **mente** per descrive la funsiones plu alta de la serebro umana, serta los sur cual umanas es consensa, como personalia, pensa, razona, memoria, inteleto e emosia. An si otra animales ave alga de esta capasias, usual on usa la terma sola per umanas – e per esentes supernatural per ci on reclama cualias umana, como en la frase "la mente de Dio".
Mercurio

**Mercurio** (simbole: ) es la planeta la plu prosima a la Sol en nosa sistem solal, orbitante la Sol en 88 dias. Lo es briliante cuando oservada de la Tera: sua cuantia de brilia varia de sirca -2,0 a 5,5. Ma lo no es fasil vidable, car la masima de sua separa angulal de la Sol es sola 28,3° — donce lo es vidable sola a lus prima e lus final.

On no conose bon la planeta. La prima de du veculos spasial cual ia visita la planeta ia es Mariner 10, cual ia mapa sola sirca 45% de la surfas en 1974 e 1975.  La veculo du, su la nom MESSENGER, ia mapa plu 30% en janero 2008.

Mercurio aspeta simil a la Luna, con multe crateres. Lo ave no lunas e no atmosfera. La planeta ave un cor de fero cual jenera un campo magnetal con sirca 1% de la potia de la campo magnetal de la Tera. La temperatur de la surfas varia de sirca 90 a 700 K: la punto direta su la Sol es la plu calda, e la fondo de crateres a la polos es la plu fria.

La romanes ia nomi la planeta per la dio Mercurio, probable car la planeta move rapida en la sielo de la lus prima. La simbol de Mercurio representa la testa de la dio, en sua elmo con aletas, supra sua basto: un simbol antica de astrolojia.

Ante la sentenio 4 aec, astronomistes elinica ia crede ce la planeta es du ojetos diferente: la un vidable sola a leva de sol, e la otra vidable sola a reposa de sol. La poplas xines, corean, japanes e viet nomi la planeta "la stela de acua", per un de la sinco elementos clasica.
Meshari

***Meshari*** es la libro plu vea publicida en la lingua xcip. La nom sinifia "libro de preas". Lo ia es scriveda par Gjon Buzuku, un eglesor catolica en 1555. La libro conteni 188 pajes e es scriveda en du colonas. Lo es un tradui de la partes xef de la Liturjia catolica a xcip. Lo conteni la liturjias de la festas relijial xef de la anio, comentas de la libro de preas, e estraedas de la Biblia e de rituos e la catecisme. Lo ia es scriveda per aida la cristianes a prea en la servis relijial dial. La sola varia orijinal conoseda es locada en la Biblioteca de la Vatican.

## Lias esterna
*Meshari par Gjon Buzukut
McDonald's

La compania **McDonald's** es un de la cadenas de restorantes la plu grande de mundo per comeda rapida. 

La compania ia comensa en 1940 con un restorante inisiada par la frates Dick e Mac McDonald. La introdui de sua "Speedee Service System" (sistem per servis rapida) en 1948 ia fundi la prinsipes per restorantes de comeda rapida. Pos la vende de esta sistem de restorante a un mercator, la lia de restorantes ia crese enorme. A un ves, la du frates ci ia inisia la sistem ia es legal menasada par la proprior nova per copia la sistem.

## Trivia
* La bevida de cola servida par McDonald's es Coca-Cola.
* McDonald's ia es controversa per sua politica de usa jovenes barata e nonsindicatida, e sua manca de politica de ambiente. Aora, McDonald's ave un politica de ambiente consensa: per esemplo, lo ave un sistem de resicle.
* A veses, McDonald's ia es en la novas car un amburger ia es servida con alga cosa strana e nonasetable (per esemplo, un rata mor a un ves).
* Un filma atestante con titulo *Supersize me!* ("un menu grande per me!") mostra un jornaliste ci come sola la amburgeres e bevidas de McDonald's tra un mense. Sua sania deveni pronto mal. Seguente la critica, McDonald's ia atenta falsi la atesta, ma la compania ia introdui boles de salada en sua restorantes a la mesma tempo.
Mesopotamia

**Mesopotamia** es la nom de la teritorio de la rios Tigris e Eufrates, oji Irac, Cuait e Suria, incluinte la areas de la fronteras entre Turcia e Suria e entre Iran e Irac. La nom veni de elinica antica: *Μεσοποταμία* sinifia "media entre rios". Lo es un de la "cunas de sivilia" de la mundo, con un istoria cual estende de sirca 4000 aec a aora.

## Vide ance
* Istoria de Mesopotamia antica
Mesozon

La **mesozones** es parasitos de multe animales de mar, como sefalopodos, platielmintos, nemerteos, anelidos, moluscos e ecinodermatos. Los no ave plu ca du formas de dermas embrial (la mesoderma manca) e no ave un tubo de dijesta o un sistem de nervos. Resente, on ia abandona la categoria, e ia dona a cada grupo sua propre categoria.
Messina

**Messina** es la site tre de la plu grandes en Sisilia, con 250 000 abitores, e la capital de la provinse de Messina.
Metal

Un **metal** es un elemento cimical cual condui bon eletrica e caldia, e cual formi cationes e lias ional con nonmetales.
Mexico

**Mexico** es un pais en America Norde. 

La area es sirca 1 972 550 cilometres cuadrida.

La cuantia de abitores, en la anio 2015, ia es sirca 119 530 753 persones.

La site capital es la Site Mexico.

## Istoria
A sirca 9000 anios ante aora, poplas ia aprende cultiva mais e ia comensa un revolui cultival, cual ia es la comensa de sivilias complicada. Entre 1800 e 300 aec, multe sivilias ia deveni sivilias como la maia.

Estas sivilias ia es multe avansada en arciteta, matematica, astronomia, medica e teolojia. A sua culmina, Teotihuacan ia ave un popla de 150 000 persones. On crede ce Mexico ia conteni entre 6 e 26 miliones persones ante la concista espaniol.

## Linguas

La lingua major es espaniol. Multe linguas de la americanes orijinal es ance parlada.

## Relijio
 
La relijio xef es catolicisme, per 82,7% de la popla. 9,7% parteni a otra ramos cristian. 4,7% ave no relijio, e min ca 0,2 ave un relijio noncristian.

Con 92 924 489 catolicas, Mexico es la pais du par cuantia de catolicas, pos Brasil. 47% de los vade a la eglesa en cada semana.

La conta de abitores de 2010 ia reporta 314 932 membros de La Eglesa de Jesus Cristo de la Santos de la Dias Ultima, an si la eglesa ia dise ce lo ia rejistra milion membros.

Esta conta ia reporta ance la presentia de 67 476 iudis.

## Divides manejal

La Statos Unida Mexican es un federa de tredes-un statos libre e autonom, cual formi un uni cual eserse un grado de domina supra la Distrito Federal e otra teritorios.

## Referes
Miama

**Miama** (o Burma; ofisial la Republica de la Uni de Miama) es un pais en Asia sude-este. Lo es bordada par Barata e Bangladex a la ueste, Tai e Lau a la este, e Xina a la norde e norde-este. A la sude, sirca un tri de sua perimetre intera de 5876 km formi un costa noninterompeda de 1930 km longo la Golfo Bengal e la Mar Andaman.

La conta de popla en 2014 ia trova 51 milion abitores, un cuantia multe plu basa ca espetada. Miama ave un area de 676 578 cilometres cuadrida. Sua site capital es Naypyidaw, e sua site la plu grande es Yangon, la capital pasada. De 1997, Miama es un membro de la Asosia de Nasiones de Asia Sude-Este.

Sivilias temprana en Miama ia inclui la sites-statos Pyu en Burma Alta e la renas Mon en Burma Basa. En la sentenio 9, la popla bamar ia entra a la alta de la vale de la Rio Irawadi e, pos la institui de la Rena Pagan en la desenio de 1050, la lingua e cultur burman e budisme teravada ia deveni lenta dominante en la pais. La Rena Pagan ia cade par causa de invades mongol, e alga statos gerante ia emerji.

En la sentenio 16, reunida par la Dinastia Toungoo, la pais ia es, tra tempo corta, la impero la plu grande en la istoria de la tera xef de Asia sude-ese. La Dinastia Konbaung de la temprana de la sentenio 19 ia rena supra un rejion cual ia inclui la Miama moderna, e ia controla corta ance Manipur e Asam.

La briteses ia emprende la dirije de Miama pos tre Geras Angloburman en la sentenio 19, e la pais ia deveni un colonia brites. Miama ia deveni autonom en 1948, inisial como un nasion democrata, e pos un colpa de stato en 1962, como un autocratia militar.

Tra la plu de sua anios autonom, la pais es turbada par disputas etnical, e sua multe etnicos es envolveda en un de la plu longas de la geras interna continuante en la mundo. En esta periodo, la Nasiones Unida e otra organizas ia reporta violes frecuente e sistemosa de diretos umana en la pais.

En 2011, la junta militar ia es ofisial canselada pos un vota en la anio presedente, e on ia instala un governa sivil. Esta, como ance la libri de Aung San Suu Kyi e prisonidas political, ia boni la state de diretos umana e la relatas esterna de la pais, e ia gida a la lejeri de punis comersial e economial. An tal, la militar resta un forte potiosa en politica.

La lingua major es miama.
Michelangelo Buonarroti

**Michelangelo** (1475–1564) ia es un artiste italian, un de la creores la plu inspirada en la istoria de arte e, con Leonardo da Vinci, la forte la plu impresante en la Renase alta italian. Como scultor, arcitetor, depintor e poesiste, el ia influe vasta sua contemporas e la arte ueste seguente.

Michelangelo ia nase en Caprese, ma sua vive ia relata a la site Firenze. Sua padre, un ofisior ci ia ave contata con la familia renante Medici, ia envia sua fio a la eda de 13 anios a la studio de la depintor florensal Domenico Ghirlandaio. Alora, pos studia a la scola de sculta, Michelangelo ia es invitada en la casa de Lorenzo de' Medici. Sua padron ia mori en 1492: el ia fuji de Firenze cuando on ia esclui tempora la Medicis.

En Roma, el ia produi sua sculta grande *Bacchus*. El ia crea ance ance *Pietà* (1498–1500), ancora en sua loca orijinal en la Basilica de San Petro en Roma. Pos reveni a Firenze, Michelangelo ia produi *David*, la plu famosa de sua scultas jigante de marmo (4,34 m). Creada entre 1501 e 1504, David ia deveni la simbol de Firenze.

En 1505 Papa Julius 2 ia clama Michelangelo per du encargas. La plu importante ia es la frescos de la sofito de la Egleseta Sistina. Entre 1508 e 1512, laborante alta supra la solo e reclinante a sua dorso sur scafal, Michelangelo ia depinta un de la imajes la plu gloriosa de la tempo pasada. El ia inclui un sena de Dio separante la lus de la oscuria, e la crea de Adam. Esta imajes, mostrante sua comprende mestral de anatomia e la move umana, ia cambia la curso de depinta ueste.
Miel

**Miel** es un disolve dulse, spesa, suprasaturada e sucarin, fabricada par abeas per nutri sua larvas e per survive en inverno. Abeas laborante come netar de flores e converti lo a miel en sacetas en sua esofagos. La miel es gastada e conservada en favos en sua nidos. Miel de abea es un ingrediente xef de la dieta de multe animales e es comable par umanas.

Miel abeal es composada de frutosa, glucosa e acua en proportios variosa; lo conteni multe enzimas e olios. La color e sabor depende de la eda de la miel e de la fonte de la netar. Mieles de color pal es usual plu alta en cualia ca mieles plu oscur. La miel per la mercato es usual caldida e versada en contenadores per preveni cristali.
Miguel de Cervantes

**Miguel de Cervantes Saavedra** (1547–1616) ia es un autor espaniol. On regarda la novela *[[Don Quixote]]* (Parte 1, 1605; Parte 2, 1615) como un de la obras mestral de leteratur mundal.

El ia nase en Alcala de Henares. En 1571, el ia partisipa contra turceses osmanian en la Batalia de Lepanto, en cual el ia perde la usa de sua mano sinistra.

En reveni a Espania en 1575, el ia es caturada par piratas de la Costa Barbary. El ia es retenida en Jazair como sclavo, ma  amis e familia ia libri final el par rescate.

Pos reveni a Espania, Cervantes ia produi poesias e teatrales sin conta, incluinte sua novela campanian La Galatea (1585). Cervantes ia labora como colior de impostas per governa, en cual labora el ia es prisonida a multe veses per falis nonesplicada. En prison, el ia imajina sua novela grande *Don Quixote*. Esta ia es un susede pronto, an si Cervantes ia profita nunca de lo, car copias nonlegal ia sperde a tota locas.

Cervantes ia publici ance un colieda de naretas, *Novelas Esemplal* (1613).

El ia completi la novela metafor *Persiles y Sigismunda* (1617) a cuatro dias ante sua mori.

## Vide ance
* Don Quixote
Mihail Gorbatxov

**Mihail Gorbatxov** (rusce: Михаил Горбачев) ia es un politiciste soviet e gidor de partito. El ia nase en 1931.

El ia ocupa postos diversa de la partito de 1968 a 1978. El ia es elejeda como presidente de la Soviet Suprema de la Uni Soviet. En 1991, un colpa de stato ia aveni. La junta colpante ia fura el e sua familia cuando los ia vacanse en Crim. Sua vispresidente Boris Ieltsin ia defia la junta, ma la fini de la Uni Soviet ia aveni.

Gorbatxov ia es la inisior de *[[perestroica]]* (rusce per "cambia sosial") e *[[glasnost]]* ("abri"). La resulta lojical seguente ia es la cade vera de la sistem comuniste e la Uni Soviet. Con grasias a el, rusces ave oji la direto de oteni pasaportos e de viaja estra la pais. Ance con grasias a el, la Gera Fria ia fini. Per sua laboras per pas, el ia gania en 1990 la Premio Nobel per pas.

Pos la divide de la Uni Soviet, Gorbatxov ia fundi la Organiza Internasional per Rexercas Economial e Political, ance nomida la Funda Gorbatxov, de cual el es la sola gidor.

Un critica forte es ce su sua rena la armada rusce ia mata nonmilitares en 1991 ci ia protesta per la autonomia de Lietuva. Sua rol en esta crise es nonserta.
Mihail Xolohov

**Mihail Alecsandrovitx Xolohov** (1905–84; rusce: Михаи́л Алекса́ндрович Шо́лохов) ia es un noveliste e ganior de la premio Nobel rusce. El ia nase en Veshenskaya, Rusia, un vileta sur la parte basa de la Rio Don.

En modo dramosa e realosa, sua scrives major descrive la vives de la popla de esta area. Los inclui la novelas *La Don silente* de 4 partes, 1928–40), *La Don reflue a la mar* (1940) e *Solo virjin turbada*.

Sholokhov es ance la autor de *Los ia batalia per sua pais padral*, un projeta de tre libros sur la Gera Mundal Du. El ia reseta la premio Stalin en 1941, la Ordina de Lenin en 1955, e la premio Lenin en 1960. On ia presenta el con la Premio Nobel per leteratur en 1965.
Michael Moore

**Michael Francis Moore** ("maical fransis mor") es un comentor libraliste sur politica, un autor, e un sinemiste, e ia gania la premio Oscar. El ia es la dirijor e produor de Fahrenheit 9/11 (sur la destrui de du rascasielos en New York a 11 setembre 2001), Sicko (sur la problemes de aida medical en la SUA), e Bowling for Columbine (sur la problemes causada par fusiles en la SUA). Ance, el ia scrive e ata en TV Nation e The Awful Truth ("la veria asustante"), programes de televide, en cual el ia usa sua modo umorosa per presenta filmas atestante.

Moore ia descrive se como un libraliste ci critica la globali, la corporas grande, la posese de fusiles, la gera en Irac, la sistem de aida medical en la SUA, e presidente George W. Bush en sua scrivedas e filmas. Time Magazine, en 2005, ia nomi el un de la 100 persones la plu influente en la mundo.

El ia nase a 23 april 1954.
Michel de Montaigne

Michel Eyquem de Montaigne (franses: [miʃɛl ekɛm də mɔ̃tɛɲ]) ia es un de la filosofistes plu sinifiante de la Renase franses, conoseda per crea la jenero de leteratur conoseda aora como la esajo. Sua obras ia es notada per sua misca de racontas casual e autobiografia con intuis seria inteletal. Sua obra enorme *[[Essais]]* conteni alga de la esajos la plu influente sempre scriveda. El ia nase a 28 febrero 1533 en la castel de Montaigne, Saint-Michel-de-Montaigne, prosima a Bordeaux, e ia mori a 13 setembre 1592 en la mesma loca.

Montaigne ia ave un influe direta sur scrivores de la ueste, incluinte Francis Bacon, René Descartes, Blaise Pascal, Jean-Jacques Rousseau, Albert Hirschman, William Hazlitt, Ralph Waldo Emerson, Friedrich Nietzsche, Stefan Zweig, Eric Hoffer, Isaac Asimov, e posible incluinte la obras tarde de William Shakespeare.

En sua propre vive, Montaigne ia es amirada plu como un statiste ca un autor. La tende en sua esajos per vaga a racontas e remasticas personal ia es videda como ferinte a un stilo coreta e no como un inova, e sua declara ce "me es me mesma la sujeto de mea libro" ia es videda par sua contemporas como autoregalante. Ma, pos tempo, Montaigne ta es reconoseda como corpi, posible plu bon ca cualce otra autor de sua eda, la spirito de duta libre cual ia comensa emerje alora. El es la plu famosa per sua nota scetical "Que scay-je" (pd "que sais-je?" en franses moderne, o "cual me sabe?" en lfn).

## Alga sitas

:*An si nos es bon montada sur gamones, nos debe pasea ancora sur nosa propre gamas. E an si nos sede sur la trono la plu alta en la mundo, nos debe sede ancora sur nosa propre culo.*

:*Tota otra sabe es nosiva a el ci no sabe bonia.*

:*Vive tan longo como tu desira, tu no va sutrae cualce cosa de la tempo ce tu pasa mor.*

:*Perce un ganso no pote dise esta: "Tota partes de la universa relata a me: la tera furni un surfas sur qual me pote pasea; la sol lumina me; la stelas ave sua influe sur me; la ventas e la acua benefica me; la teto de sielo regarda nun plu favoreda ca me. Me es la amada de Natur! Esce la om no es el ci manteni e servi me?"*
Mikiel Anton Vassalli

**Mikiel Anton Vassalli** ia es un scrivor, filosofiste e linguiste malti ci ia publici libros importante sur la lingua malti, incluinte un disionario malti–italian, la evanjelios protestante prima en malti e, prosima a la fini de sua vive, un libro de proverbos malti.

El ia nase a 5 marto 1764 en Żebbuġ, Malta, e ia mori a 12 janero 1829.
Misre

** Misre** (o Egipte) es un pais en Africa norde-este, con un parte en Asia sude-ueste. Misre es un pais de la Mediteraneo. Lo ave un de la istorias la plu antica de la mundo, comensante en la milenio des aec como un de la nasiones-statos prima. Regardada como la cuna de la sivilia, Egipte antica ia ave un de la developas prima en scrive, cultiva, crea de urbes, relijio organizada e governa sentral. Monumentos iconin, como la Sfinje Grande de Giza e la ruinas de la Vale de la Res, refleta esta lega e resta un foca importante de studia arceolojial. La erita cultural rica de Egipte es un parte integral de sua identia nasional, pos tolera e asorbe influes stranjer diversa, incluinte elinica, persian, roman, arabi, osmanian e european. An si lo ia es cristianida en la sentenio 1 ec, lo ia es muslimida par causa de la concista muslim en la sentenio 7.

La area es sirca 1 001 450 cilometres cuadrida.

La cuantia de abitores, en la anio 2007, ia es sirca 80 335 036 persones.

La site capital es Qahira.

La lingua major es arabi.

## Vide ance
* Egipte antica
Mitolojia elinica

Mitolojia elinica es la corpo de mitos narada orijinal par la elinica antica.
Entre la dios, la duple prima ia es Gaia (la tera) e Urano (la sielo), e sua enfantes ia inclui multe dios e divas, nomida la titanes. Crono (tempo), la plu joven, ia mata sua padre Urano. Crono e sua sore Rea ia deveni la re e rea de la dios e divas. Ma cuando los ia ave sua enfantes, Crono ia come los. Rea ia asconde un de sua fios – Zeus. Zeus ia forsa ce Crono vomiti sua frates e sores, e un gera ia comensa. La dios e divas joven ia gania la gera, e ia comensa un rena nova a la apico de Monte Olimpo.

La dios olimpian ia inclui la seguentes:

* Demeter, la diva de fertilia
* Hestia, la diva de la ximine
* Hera, la rea de la sielos
* Hade, la dio de la mundo suteran (la enferno)
* Posedon, la dio de la mares
* Zeus, la re de la sielos
* Afrodita, la diva de ama
* Apolo, la dio de musica e divinia
* Ares, la dio de gera
* Artemisa, la diva de la xasa, e protejor de virjines
* Atena, la diva de gerores e intelijentia
* Dioniso, la dio de vino
* Hebe, la diva de jovenia
* Hefesto, la forjor de la sielos
* Hermes, la mesajor de la sielos, e dio de furores
* Persefone, la diva de primavera e de moria

Otra dios plu antica:
*Eter, la dio de la aira superior
*Caos, la dio de nonesiste, de cual tota cosas veni
*Crono, la dio de tempo eterna
*Erebo, la dio de oscuria
*Eros, la dio de ama
*Gaia, la diva de la tera ("Madre Tera")
*Hemera, la diva de la dia
*Nix, la diva de la note
*Tartaro, un dio ci viva en la parte de enferno plu profonda
*Urano, la dio de la sielo ("Padre Siela")

## Lia esterna
* Disionario de mitolojia clasica en lingua franca nova
Mitolojia germanica antica

La **mitolojia germanica** es la costumes e naradas de la poplas germanica ante cuando los ia deveni cristianes. La recordas la plu bon de esta mitolojia es la naras de la popla norsce en la sentenios 10 e 11. Otra partes plu peti pote es trovada en la scrivedas de otra poplas germanica e en la descrives par la romanes.

Vide ance Mitolojia norsce antica.

A su es un lista de dios e divas e otra cosas cual pote es reconstruida per la eda protogermanica. La nomes con * es nomes protogermanica reconstruida.

***[[Odin]]** o **Wodan**: Wōdanaz*, la re de poesia e majia, la Mercurio germanica. Norsce *Óðinn*, sason *Woden*, deutx alta antica *Wuotan*.
***[[Frigg]]**: **Frījō*, sposa de Wodan/Odin. Norsce *Frigg*, germanica vea *Fricca*, "sposa," como Sanscrito *priyā*, "amada".
***[[Tor]]** o **Donar**: **Þunraz*, "tona," la Jupiter o Hercule germanica. Norsce *Þórr*, germanica ueste *Donar*, Saxon *Thunor*.
***[[Tir]]** o **Tiu** : **Teiwaz*, dio de gera, la Marte germanica. Norsce *Týr*, germanica ueste *Tiw*, continua la Indo-European *Dyeus*.
***[[Jord]]**: norsce *Jörð* e germanica ueste *Eorðe*, "tera." Cisa la mesma como **Nerþuz*, la diva es descriveda par Tacito como Madre Tera.
***[[Niord]]**: La dio de la mar e comersa, e padre de Frei e Freia. Norse *Njord*, germanica ueste *Neorð*.
***[[Frei]]**: dio de fertilia e abunda. Germanica ueste *Fréa*, norsce *Freyr*.
***[[Freia]]**: sore de Frei, diva de ama, fertilia e abunda.  Germanica ueste *Freo*, norsce *Freya*.
***[[Hel]]**: la diva de la mor. Un fia de Loki, el es la sore de Fenrir (la lupo jigante) e Jormungand (la serpente cual ensirca la mundo).

## Rasas mitolojial

***[[Jotun]]es**: Jigantes o **þurisaz*
***[[Nano (mitolojia)|Nano]]s**: **Dwergaz*
***[[Elfo]]s**: **Albaz*
***[[Nimfa]]s**: **Nikwuz*
Mitolojia roman antica

La **mitolojia roman** ia ave du edas: la eda prima es la propre mitolojia de la romanes; la eda du es un mitolojia multe influeda par la mitolojia de la elinicas e otra mitolojias plu este.

La romanes antica no ia ave naras ordinada sur sua dios como la elinicas. En loca, los ia ave un sistem complicada de rituos, organizas de pretes, e panteones de dios relatada, con ance un colie rica de mitos istorial sur la fundi e crese de la site de Roma, con atores umana e, a veses, la envolve de dios.

Per esemplo, un roman antica ta dise ce Ceres ave un prete ofisial, nomida un flamen, ci es un inferior de la flamenes de Jupiter, Marte e Quirino, ma un superior de la flamenes de Flora e Pomona. El ta dise ce Ceres es parteni a un truple con du otra dios de cultiva, Liber e Libera. E cisa el ta dona un lista de dios minor con postos spesial ci servi Ceres: Sarritor (per estrae malerbas), Messor (per recolie), Convector (per la caros), Conditor (per la reservas), Insitor (per semes), e multe otras.

En tempos plu tarda, la relijio orijinal de la romanes ia es alterada par la ajunta de credes diversa e nonacordante, e par la asorbe de multe partes de la mitolojia elinica. Nos conose partes de la relijio roman orijinal no de reportas de romanes de la eda prima, ma de scrivores plu tarda ci ia vole salva costumes vea de la nonusa. Otra scrivores antica, como Ovidio, ia es influeda par la moda de la elinicas, e ia usa credes elinica per pleni la fesures en la costumes roman.

## La dios major

*Apollo - dio de la sol, poesia, musica e oraculos
*Bona Dea - divo de fertilia, cura, virjinia e femas (ance nomida Fauna)
*Dioniso - dio de vino e la joia de seso (ance nomida Baco)
*Carmenta - diva de nase e profetas
*Ceres - diva de recolie e la madre de Proserpina
*Cibele - madre de la tera
*Diana - diva de la xasa, la luna, virjinia e nase, la jemelo de Apollo
*Flora - diva de flores
*Fortuna - diva de fortuna
*Jano - la dio con du testas, la dio de portes e de comensas e finis
*Juno - rea de la dios e la diva de sposi
*Jupiter - re de la dios e la dio de tempestas, la aira e la sielo
*Marte - dio de gera e la padre de Romulo, la fundor de Roma
*Mercurio - la mesajor de la dios e la portor de spiritos a la mundo suteran
*Minerva - la diva de sajia e de gera
*Netune - la dio de la mar, de tremas de tera e de cavalos
*Opi - la diva de abunda
*Pluto - la re de la mores
*Pomona - diva de arbores de fruta
*Portunes - dio de claves, portes e bestias
*Proserpina - diva de la mor e de grano
*Quirino - un dio de gera (Romulo, la fundor de Roma, ia deveni la dio Quirino pos sua mori)
*Saturno - un titan, dio de la recolie e cultiva, la padre de Jupiter, Netuno, Juno e Pluto
*Venus - diva de ama e belia, madre de la eroe Eneas
*Vesta - diva de la ximine e la stato de Roma
*Volturno - un dio de acua
*Vulcan - dio de la foco, forja e forjores

## Lia esterna
* Disionario de mitolojia clasica en lingua franca nova
Moda

*Per plu, vide [[:Category:Moda|la categoria moda]].*

La **moda** es la arte e la studia de la cambias en la cultur fisical tra la tempo.  La plu frecuente, on usa la parola per la arte e usa de vestes, spesial la vestes de persones rica e importante.

*Moda european
**Moda elinica antica
**Moda roman antica
**Moda de la eda oscur
**Moda medieval
**Moda de la renase
**Moda de la sentenio 17
**Moda de la sentenio 18
**Moda de la sentenio 19
**Moda de la sentenio 20
**Moda de la sentenio 21
*Moda asian
**Moda de Asia sude-ueste antica
**Moda de Asia sude antica
**Moda de Asia sude-este antica
**Moda de Asia este antica
**Moda de Asia sude moderna
**Moda de Asia sude-este moderna
**Moda de Asia este moderna
**Moda de la mundo islamiste
*Moda african
**Moda egiptian antica
**Moda african antica
**Moda african moderna
**Moda de la mundo islamiste
*Moda de la australianes orijinal
*Moda de la americanes orijinal
*Moda de la isolas de la Pasifica
Moda elinica antica

La **moda de elinica antica** ia es vera simple e pratical, e alga persones de oji vide ancora lo como un moda multe bela e refinada.

No vestes survive de esta eda de istoria, ma multe descrives, scultas e desinias esiste ancora. On ia fa xef la vestes en sua propre casa, e los ia ave comun multe usas (como telas, per esemplo). An si la media e imajina moderna mostra vestes pur blanca, la elinicas antica comun ia prefere colores vivosa e desinias detaliosa.

La *citon* (χιτών) ia es un tunica per omes o femes. Lo es construida de un retangulo de lana o lino. La varia dorica ia cade de la spalas e ia es fisada par broxes, spinos, botones o cose. Femes ia usa comun un plia como los usa per la *peplo* (vide a su). La varia ionica ia es portada sin la plia, e ia es securida de colo a polso par alga spinos peti. On ia pote porta un sintur grande (un *zoster*, ζωστήρ) o spesa (un *zone*, ζώνη) sur la *citon*, su la seno o la taie. La longia de la *citon* ia es plu longa ca la altia de la person, tal ce la tela suprapasante ia es traeda a supra la sintur como un camisa laxe.

La *peplo* (πέπλος) ia es un roba longa per femes, comun fada de lana. Lo ia es un tubo de tela, de cual la parte alta ia es pliada en modo eversada asta sirca la media, tal ce la alta de la tubo ia estende asta la taie e la basa asta la talos. La roba ia es alora fronsida sirca la taie, e la alta (a la plia) ia es spinida a la spala par un brox.

A vese, femes elinica ia porta un banda sirca la senos su la tunica, e un xal ia pote es poneda supra la tunica. La *himation* (ἱμάτιον) ia es un capa longa, comun fada de lana, portada en tempos plu fria. Omes ia pote usa un capa plu corta. Omes (e a veses femes) ia pote usa un xapo. Estra la casa, on ia pote usa sandales o botas de cuoro.



File:Ancient Times, Greek. - 009 - Costumes of All Nations (1882).JPG
File:Ancient Times, Greek. - 010 - Costumes of All Nations (1882).JPG
File:Ancient Times, Greek. - 011 - Costumes of All Nations (1882).JPG
File:Ancient Times, Greek. - 012 - Costumes of All Nations (1882).JPG
Mirandes (lingua)

**Mirandes** (*mirandés* o *lhéngua mirandesa*) es un lingua romanica parlada en el norde-este de Portugal. El es un lingua de la grupo asturleones.

El es un lingua ofisial de Portugal de 29 janero 1999.

La mirandes desende de la lingua asturian parlada en la Rena de Leon e ia ave anticines e inovas cual difere lo de otra dialetos de la mesma lingua parlada en Espania. Per reconose esta diferes e car lo es separada de la resta de la teritorio on la lingua es parlada, la mirandes ia adota un sistem de scrive diferente de la usada en Espania. 

## Parlores
En la sentenio 19, José Leite de Vasconcelos ia descrive lo como "la lingua de la cultiverias, de la laboras, de la casa e de ama entre la mirandeses". De 1986-87 lo ia es enseniada a la studiantes entre 10 e 11 anios, e tal ia es reganiada.

Oji la mirandes ave min ca 5 000 parlores (ma la numero es de 15 000 se on conta la parlores como lingua du) en la viletas de Mirando do Douro de la munisipa de Vimiso.

## Esemplos
Milton Friedman

**Milton Friedman** (1912–2006) ia es un economiste e ganior de la premio Nobel esuan.

Friedman ia nase en la site New York e ia es instruida a la universia de Rutgers e a la universia de Chicago. El ia labora como economiste con multe ajenterias federal en Washington, DC, de 1935 asta 1940 e de 1941 asta 1943. En 1946, el ia junta se a la departe economial de la universia de Chicago.

El es famosa per dise ce un crese economial sin infla pote es produida par la fortes libre de mercato, no la interveni governal. El ia sujesta forte ce la sistem federal de reserva debe aumenta la furni de mone a un proportio justa fisada per promove stablia economial. Friedman ia gania la premio Nobel 1976 en economia per "sua realis en campos de analise de consuma, istoria e teoria de mone e per clari la politica de stabli".

Entre sua libros es *Capitalisme e libria* (1962), *Un istoria de mone de la SUA* , *1867–1960* (1963), *Dolares e defisit* (1968). Con sua sposa Rose Friedman, el ia scrive *Libre de eleje* (1980).
Monaces

**Monaces** (*munegasc* o *lenga munegasca*) es un lingua romanica parlada en Monaco. On regarda lo como un dialeto de ligure, un lingua romanica parlada en la norde de Italia, an si lo es forte influeda par ositan, spesial en sua vocabulo.